[pic] | KOMISIJA EVROPSKIH SKUPNOSTI |

Bruselj, 26.9.2008

KOM(2008) 587 konč.

PRVO FINANČNO POROČILO KOMISIJE EVROPSKEMU PARLAMENTU IN SVETU

o EVROPSKEM KMETIJSKEM JAMSTVENEM SKLADU– PRORAČUNSKO LETO 2007 –{SEC(2008 ) 2502}

KAZALO

PRVO FINANČNO POROČILO KOMISIJE EVROPSKEMU PARLAMENTU IN SVETU o EVROPSKEM KMETIJSKEM JAMSTVENEM SKLADUPRORAČUNSKO LETO 2007{SEC(2008) 2502}

1. PRORAČUNSKI POSTOPEK 3

1.1. Predhodni predlog proračuna za leto 2007 3

1.2. Predlog proračuna za leto 2007 3

1.3. Pisni predlog spremembe za leto 2007 3

1.4. Namenski prejemki za EKJS 3

1.5. Začasni zneski za prestrukturiranje v sektorju sladkorja 4

1.6. Sprejetje proračuna za leto 2007 4

1.7. Sprememba proračuna št. 7/2007 4

2. STANJE GOTOVINE IN UPRAVLJANJE ODOBRITEV 5

2.1. Upravljanje odobritev 5

2.2. Mesečna plačila 6

3. IZVRŠEVANJE PRORAČUNA EKJS ZA LETO 2007 6

4. PRIPOMBE K IZVRŠEVANJU KMETIJSKEGA PRORAČUNA ZA LETO 2007 7

5. PRIPOMBE K IZVRŠEVANJU NAMENSKIH PREJEMKOV 8

6. PRIPOMBE K IZVRŠEVANJU SKLADA ZA PRESTRUKTURIRANJE SLADKORNE INDUSTRIJE 8

7. RAZČLENITEV PO VRSTAH ODHODKOV 9

PRILOGA 1 PRILOGA 2 PRILOGA 3 PRILOGA 4 PRILOGA 5 PRILOGA 6 | PRORAčUNSKI POSTOPEK ZA ODOBRITVE ZA PREVZEM OBVEZNOSTI EKJS ZA LETO 2007 DELEž PRORAčUNA JAMSTVENEGA ODDELKA EKUJS V PRORAčUNU EU ZA OBDOBJE 2002–2007 ANALIZA IZVRšEVANJA PRORAčUNA ZA LETO 2007 ANALIZA IZVRšEVANJA NAMENSKIH PREJEMKOV ZA LETO 2007 ODHODKI EKJS PO čLENIH IN DRžAVAH čLANICAH ZA LETO 2007 SPREMINJANJE RAZčLENITVE ODHODKOV JAMSTVENEGA ODDELKA EKUJS ZA OBDOBJE 2002–2007 |

Opomba: To poročilo spremlja podroben delovni dokument Komisije. Celotno besedilo tega delovnega dokumenta (v angleščini) in priloženih razpredelnic (v angleščini) bo na voljo tudi na spletišču Europa, in sicer na spletni strani GD za kmetijstvo in razvoj podeželja. |

PRORAČUNSKI POSTOPEK[1]

Predhodni predlog proračuna za leto 2007[2]

Predhodni predlog proračuna za leto 2007 je Komisija sprejela, proračunskemu organu pa je bil predložen aprila 2006. Odobritve za prevzem obveznosti, predlagane za Evropski kmetijski jamstveni sklad, razdelek 2, so znašale 43 684,0 milijona EUR..

Predlog proračuna za leto 2007

Svet[3] je julija 2006 sprejel predlog proračuna za leto 2007. Odobritve za EKJS so se zmanjšale za 730,0 milijona EUR v primerjavi s PPP.

Pisni predlog spremembe za leto 2007

Konec oktobra 2006 je Komisija sprejela pisni predlog spremembe št. 3 k PPP za leto 2007, ki določa zahteve za odobritve za EKJS v višini 42 832,3 milijona EUR, kar je za 851,7 milijona EUR manj glede na zadevni znesek v predhodnem predlogu proračuna.

Namenski prejemki za EKJS[4]

Na podlagi določb člena 34 nove Uredbe (ES) št. 1290/2005 o financiranju skupne kmetijske politike so prejemki, ki izvirajo iz finančnih popravkov na podlagi odločb o potrditvi skladnosti, iz nepravilnosti in dajatev na mleko, namenski prejemki za financiranje odhodkov EKJS. Ob pripravi proračuna za leto 2007 so bili ti prihodki ocenjeni na 987,0 milijona EUR, ta ocena pa je bila upoštevana, ko je proračunski organ sprejel proračunske odobritve za leto 2007. Natančneje:

- prejemki iz dajatev na mleko so bili ocenjeni na 349,0 milijona EUR in so se upoštevali pri zmanjšanju odobritev, zahtevanih za sektor mleka in mlečnih izdelkov, za katerega je proračunski organ odobril 587,0 milijona EUR,

- prejemki iz popravkov pri potrditvi skladnosti so bili ocenjeni na 568,0 milijona EUR, prejemki iz nepravilnosti pa na 70,0 milijona EUR, Skupni znesek 638,0 milijona EUR se je upošteval pri zmanjšanju odobritev, zahtevanih za shemo enotnega plačila, za katero je proračunski organ odobril 27 918,0 milijona EUR.

Ti prihodki se lahko v skladu s pravili delno ali v celoti uporabijo za financiranje odhodkov EKJS, če proračunska sredstva, ki jih odobri proračunski organ, ne zadostujejo za financiranje odhodkov držav članic. Če se del teh prihodkov ne porabi, se neporabljeni del samodejno prenese v naslednje proračunsko leto.

Začasni zneski za prestrukturiranje v sektorju sladkorja[5]

Začasni zneski za prestrukturiranje v sektorju sladkorja se obravnavajo kot namenski prejemki za financiranje pomoči pri prestrukturiranju sladkorne industrije in druge pomoči, predvidene v skladu za prestrukturiranje. Za tržno leto 2006/2007 ti zneski veljajo za količinske kvote za sladkor, insulinski sirup in izoglukozo, dodeljene izvajalcem in jih morajo vplačati države članice v Sklad v dveh obrokih, in sicer 31. marca in 30. novembra 2007. Ocenjuje se, da so namenski prejemki v okviru tega sklada znašali 1 259 milijonov EUR.

Sprejetje proračuna za leto 2007

Evropski parlament je na podlagi zneskov, ki jih je Svet predlagal na drugi obravnavi, sprejel proračun za leto 2007 na plenarnem zasedanju decembra 2006. Odobritve za EKJS, razdelek 2, so znašale 42 711,7 milijona EUR[6].

Začetno razpoložljive odobritve za prevzem obveznosti za EKJS so znašale 42 711,7 milijona EUR, odobritve plačil zanj pa 42 435,6 milijona EUR. Za področje politike 05 – Kmetijstvo in razvoj podeželja – je bilo predvidenih 5 615,2 milijona EUR za intervencije na kmetijskih trgih in 36 878,5 milijona EUR za neposredne pomoči. Nadalje je bilo v proračunu za leto 2007 predvidenih 309,8 milijona EUR za področje 17 – Veterinarski in fitosanitarni ukrepi – in 30,5 milijona EUR za področje 11 – Trg z ribiškimi proizvodi[7]. Razlika med odobritvami za prevzem obveznosti in odobritvami plačil, ki znaša 276,0 milijona EUR, izhaja iz tega, da so za plačila Komisije, namenjena neposredno za promocijo kmetijskih proizvodov, strategijo politike in uskladitvene ukrepe za kmetijstvo ter veterinarske in fitosanitarne ukrepe, uporabljena diferencirana sredstva.

Sprememba proračuna št. 7/2007

V decembru 2007 je Komisija predlagala, proračunski organ pa je s SP št. 7/2007 sprejel prilagoditev odobritev za prevzem obveznosti in odobritev plačil za leto 2007, tako da je črtal znesek 400,0 milijona EUR za začetne odobritve EKJS, ki so nato znašale 42 311,7 milijona EUR. Natančneje, sprememba proračuna je vključevala znižanje odobritev za poglavje 05 02 „Intervencije na kmetijskih trgih“ za 673,5 milijona EUR, povečale pa so se za poglavje 05 03 „Neposredne pomoči“ za 188,0 milijona EUR in za poglavje 05 07 „Revizija odhodkov za kmetijstvo“ za 85,5 milijonov EUR. V Prilogi 3 so končne razpoložljive odobritve, posledično premajhno izvrševanje pa se je zmanjšalo na 191,9 milijona EUR (0,5 %).

Delež končnega proračuna EKJS (odobritve za prevzem obveznosti) v skupnem proračunu EU za obdobje 2002–2007 je v Prilogi 2.

STANJE GOTOVINE IN UPRAVLJANJE ODOBRITEV

Upravljanje odobritev

Odobritve, ki so na voljo za proračunsko leto 2007

v EUR |

Odhodkovni del proračuna | Odobritve za prevzem obveznosti | Odobritve plačil |

1. Začetne odobritve za EKJS | 42 711 661 000,00 | 43 875 641 756,00 |

2. Sprememba proračuna | –400 000 000,00 | –400 000 000,00 |

3. Končne odobritve za EKJS, od tega: | 42 311 661 000,00 | 43 475 641 756,00 |

3a. Odobritve za deljeno upravljanje (brez TRDI EU-10 (1)) | 41 908 432 000,00 | 41 908 432 000,00 |

3b. Odobritve za neposredne odhodke | 403 229 000,00 | 127 209 756,00 |

3c. Odobritve za TRDI EU-10 | 0,00 | 1 440 000 000,00 |

(1) Prehodni instrument za razvoj podeželja za EU-10.

Izvrševanje odobritev, ki so na voljo za proračunsko leto 2007

Spodnja razpredelnica podrobno prikazuje izvrševanje proračuna v letu 2007:

v EUR |

Izvrševanje | Izvrševanje odobritev za prevzem obveznosti | Izvrševanje odobritev plačil |

Deljeno upravljanje (brez TRDI EU-10 (1)) | 42 335 567 108,49 | 42 335 567 108,49 |

Neposredni odhodki | 336 739 778,86 | 78 872 905,36 |

TRDI EU-10 | 0,00 | 1 298 701 347,00 |

Skupaj (vključno s Skladom za prestrukturiranje sladkorne industrije) | 42 672 306 887,35 | 43 713 141 360,85 |

Sklad za prestrukturiranje sladkorne industrije | 551 435 562,68 | 551 435 562,68 |

Skupaj (brez Sklada za prestrukturiranje sladkorne industrije) | 42 120 871 324,67 | 43 161 705 798,17 |

(1) Znesek prevzetih obveznosti. Znesek odobritev za prevzem obveznosti in odobritev plačil, zmanjšan za znesek namenskih prejemkov: 39 887 650 082,38 EUR.

Za proračunsko leto 2007 je izvrševanje odobritev za prevzem obveznosti doseglo 42 672 306 887,35 EUR, izvrševanje odobritev plačil pa 43 713 141 360,85 EUR.

Samodejni prenosi iz leta 2006

V EUR |

Prenos iz leta 2006 v leto 2007 | Obveznosti | Sprostitev obveznosti | Plačila | Zapadle odobritve |

Prenesene odobritve | 265 366 752,43 | 3 917 107,82 | 206 772 710,88 | 54 676 933,73 |

Samodejni prenos iz leta 2006 v leto 2007 se je nanašal samo na neposredne odhodke za nediferencirana sredstva. Kot je navedeno v zgornji razpredelnici, se je iz leta 2006 v leto 2007 prenesel znesek v višini 265,4 milijona EUR. Od tega prenosa je bilo v letu 2007 sproščenih 3,9 milijona EUR. Izvršena plačila so znašala 206,8 milijona EUR, zapadli zneski pa 54,7 milijona EUR.

Mesečna plačila

Mesečna plačila državam članicam

Mesečna plačila za pokrivanje odhodkov

Člen 15 Uredbe Sveta (ES) št. 1290/2005 z dne 21. junija 2005 o financiranju skupne kmetijske politike[8] določa, da „Komisija izvrši mesečna plačila za odhodke akreditiranih plačilnih agencij držav članic v referenčnem mesecu“. Mesečna plačila državam članicam so nakazana najpozneje tretji delovni dan drugega meseca, ki sledi mesecu, v katerem so bili odhodki izvršeni.

Mesečna plačila so povračilo neto odhodkov (po odbitku prejemkov), ki so se že izvršili, in so na voljo na podlagi mesečnih izjav, ki jih pošiljajo države članice[9]; preverjanja in popravki mesečnega knjiženja odhodkov in prihodkov se opravljajo na podlagi podrobnih izjav[10]. Poleg tega bodo plačila postala dokončna po preverjanju v naslednjih proračunskih letih glede na odločbe o potrditvi obračunov.

Plačila, ki so jih opravile države članice od 16. oktobra 2006 do 15. oktobra 2007, so bila zajeta v sistemu za mesečna plačila. Pri ostalih plačilih Komisija izvrši neposredna plačila za omejeno število ukrepov.

Skupni neto znesek izvršenih mesečnih plačil za proračunsko leto 2007 znaša 39 887 650 082,38 EUR.

Odločbe o mesečnih plačilih za leto 2007

Med proračunskim letom 2007 je Komisija sprejela 12 odločb o mesečnih plačilih. Decembra 2007 je bilo sprejeto dodatno mesečno plačilo, ki prilagaja že odobrena mesečna plačila k skupnim odhodkom za to proračunsko leto. (Za podrobnosti glej Prilogo 5 k delovnemu dokumentu, ki spremlja to poročilo).

IZVRŠEVANJE PRORAČUNA EKJS ZA LETO 2007

Kmetijsko leto 2007 je zaznamovalo znatno povečanje cen številnih kmetijskih proizvodov na trgih EU in na svetovnih trgih. Povečanja so se nanašala zlasti na žita in mlečne izdelke. V nasprotju z živinorejo je skupna pridelava poljščin v EU v letu 2007 upadla. Ta razvoj dogodkov na kmetijskih trgih ter tudi drugi dejavniki so vplivali na raven odhodkov EKJS na nekaterih področjih proračuna in povzročili premajhno izkoriščenost odobrenih proračunskih sredstev.

Izvrševanje proračuna je doseglo 42 120,9 milijona EUR, tj. približno 98,6 % začetnih odobrenih proračunskih sredstev. Ta znesek vključuje izvrševanje sredstev, ki za trge z ribiškimi proizvodi (področje 11) znašajo približno 25,1 milijona EUR, za odhodke na področju veterine (področje 17) pa 260,3 milijona EUR. Na področju kmetijstva (področje 05) so odhodki za intervencije na kmetijskih trgih dosegli 4 867,6 milijona EUR, za neposredne pomoči pa 37 044,7 milijona EUR. Zato je bilo pri izvrševanju proračuna EKJS pred sprejetjem spremembe proračuna št. 7/2007 neporabljenih 591,9 milijona EUR. Za podrobnosti glej Prilogo 3.

PRIPOMBE K IZVRŠEVANJU KMETIJSKEGA PRORAČUNA ZA LETO 2007

Začetne proračunske odobritve so bile večinoma premalo porabljene za intervencije na kmetijskih trgih, preveč porabljene pa so bile za neposredne pomoči. Priložena razpredelnica 3 prikazuje podrobnosti o izvrševanju vseh zadevnih členov proračuna. V nadaljevanju so na kratko predstavljeni glavni razlogi za način izvrševanja nekaterih členov proračuna v primerjavi z njegovimi začetnimi odobritvami:

Žita

Na trgu žit so bili to leto izjemno ugodni notranji in zunanji pogoji, ki so povzročili zvišanje cen na notranjem in svetovnem trgu. Posledična premajhna poraba je nastala zaradi:

- znatnih čistih dobičkov, ki so se stekli v proračun, ker je bilo nakupovanje žit za javna skladišča na zelo nizki ravni, medtem ko so se prodajale velike količine žit iz javnih skladišč, kar je narekovalo visoke cene; ter

- nižjih odhodkov za izvozna nadomestila za žita, ker je določena stopnja nadomestila za večino proračunskega leta znašala 0.

Nadomestila za proizvode, ki niso navedeni v Prilogi 1

Tudi na ta sektor so vplivali zelo ugodni notranji in zunanji pogoji na trgih žit in mlečnih izdelkov, kar je povzročilo splošno znižanje stopenj izvoznih nadomestil in posledično nižjih odhodkov za izvozna nadomestila za predelane kmetijske proizvode. Iz tega izhaja premajhna poraba odobrenih proračunskih sredstev.

Sladkor

Prevelika poraba odobritev je nastala zaradi povečanja odhodkov za izvozna nadomestila, ki so jih imele države članice, ker so bile količine izvoženega sladkorja s prostega trga in iz javnih skladišč veliko večje od količin, predvidenih v proračunu za leto 2007.

Sadje in zelenjava

Premajhna poraba odobritev je predvsem posledica nižjih odhodkov držav članic zaradi manjših količin paradižnikov, za katere so prejele pomoč za predelovanje, in manjše uporabe operativnih sredstev za organizacije proizvajalcev v primerjavi s predpostavkami iz proračuna za leto 2007.

Mleko in mlečni izdelki

Zaradi izjemno ugodnih notranjih in zunanjih pogojev na trgih mlečnih izdelkov so imele države članice manjše odhodke za izvozna nadomestila za mlečne izdelke, javno skladiščenje masla in notranje pomoči za odprodajo posnetega mleka.

Tako je navidezna prevelika poraba odobritev tehnične narave. Zahtevane odobritve za leto 2007, ki jih je proračunski organ odobril za ta sektor, niso vključevale namenskih prejemkov zanj in so bile v bistvu manjše za ta znesek (349,0 milijona EUR). To je bil razlog za preveliko porabo proračunskih odobritev.

Neposredne pomoči

Prevelika poraba, ki je razvidna iz proračunske razpredelnice, je posledica posebne obravnave namenskih prejemkov.

Zahtevane odobritve za leto 2007, ki jih je proračunski organ odobril za ta sektor, niso vključevale namenskih prejemkov zanj (638,0 milijona EUR). Zato prevelika poraba v višini 166,0 milijona EUR glede na začetni proračun postane premajhna poraba v primerjavi s potrebami (–472,0 milijona EUR).

PRIPOMBE K IZVRŠEVANJU NAMENSKIH PREJEMKOV

Razpredelnica v Prilogi 4 prikazuje podrobnosti o izvrševanju namenskih prejemkov:

Namenski prejemki EKJS

Med proračunskim letom 2007 so države članice prijavile namenske prejemke EKJS v višini 1 159,5 milijona EUR, ki so bili preneseni v leto 2008 za pokrivanje pričakovanih proračunskih potreb za navedeno leto.

Prejemki v zvezi z začasnimi zneski za prestrukturiranje v sektorju sladkorja

Med proračunskim letom 2007 so države članice prenesle na račun za namenske prejemke prvi obrok začasnih zneskov za prestrukturiranje v višini 1 287,2 milijona EUR.

PRIPOMBE K IZVRŠEVANJU SKLADA ZA PRESTRUKTURIRANJE SLADKORNE INDUSTRIJE

V proračunu za leto 2007 (člen 05 02 16) niso bile predvidene ne odobritve za prevzem obveznosti ne odobritve plačil za Sklad za prestrukturiranje sladkorne industrije. Plačila so bila izvršena iz namenskih prejemkov, ki so jih države članice prijavile kot začasne zneske za prestrukturiranje v sektorju sladkorja

Del začetno ocenjenih namenskih prejemkov v višini 757,0 milijona EUR je bil določen za plačila za pomoč prestrukturirani sladkorni industriji, za diverzifikacijo in pomoč za rafiniranje sladkorja. Vendar so države članice med proračunskim letom 2007 plačale približno 551,4 milijona EUR za te pomoči. Neporabljena razlika med pobranimi namenskimi prejemki v višini 1 287,2 milijona EUR in plačili v višini 551,4 milijona EUR za različne vrste pomoči je znašala 735,8 milijonov EUR in se je prenesla v leto 2008 za financiranje plačil za te pomoči, ki naj bi se opravila navedenega leta. Za podrobnosti glej Prilogo 4.

RAZČLENITEV PO VRSTAH ODHODKOV

Skupni odhodki EKJS znašajo 42 120,9 milijona EUR, razčleniti pa jih je mogoče na naslednje ključne kategorije. V nadaljevanju so navedeni pripadajoči odhodki, skupaj z odstotkom, ki ga predstavljajo v skupnih odhodkih EKJS v letu 2007:

Izvozna nadomestila

Poraba za izvozna nadomestila je znašala 1 444,7 milijona EUR, tj. 3,43 % skupnega zneska.

Neposredne pomoči

Odhodki v tej postavki so znašali 37 045,8 milijona EUR, tj. 87,95 % skupnega zneska.

Skladiščenje

Odhodki za skladiščenje so znašali –106,7 milijona EUR, tj. –0,25 % skupnega zneska. Glavni skladiščeni izdelki so bili žita, sladkor, vino in alkohol.

Drugi ukrepi

Drugi intervencijski odhodki so znašali 3 763,9 milijona EUR, tj. 8,94 % skupnega letnega zneska. Ta postavka vključuje odhodke, ki ne spadajo v nobeno od zgornjih kategorij.

Razvoj podeželja

Poraba za razvoj podeželja v zvezi z Jamstvenim oddelkom nekdanjega EKUJS je znašala –26,8 milijona, tj. –0,06 %.

Spreminjanje te razčlenitve po vrstah odhodkov za obdobje 2002–2007 je prikazana v Prilogi 6.

[pic]

[pic]

[pic]

[pic]

[pic]

[pic]

[pic]

[1] Ta postopek je predstavljen v Prilogi 1.

[2] Vključno z rezervami.

[3] Prva obravnava.

[4] Ti zneski niso vpisani med prihodke v proračunu (člen 670 za namenske prejemke za EKJS), ampak so omenjeni v proračunskih opombah za te člene.

[5] Ti zneski niso vpisani med prihodke v proračunu (člen 680 za začasne zneske za prestrukturiranje v sektorju sladkorja), vendar so omenjeni v proračunskih opombah za te člene.

[6] Neto znesek, vključno z napovedanimi namenskimi prejemki.

[7] Vključno z rezervami.

[8] UL L 209, 11.8.2005, str. 1.

[9] Te mesečne izjave o odhodkih države članice sporočijo z izjavo na 10. dan v mesecu.

[10] Države članice pošiljajo podrobne izjave mesečno (z razpredelnico 104) na 20. dan v mesecu.